### *დანართი 8*

1. **სახვითი და გამოყენებითი ხელოვნება დაწყებით საფეხურზე**

**შესავალი**

სწავლების დაწყებით საფეხურზე (I–VI კლასები) საგან ,,სახვითი და გამოყენებითი ხელოვნების“ ფარგლებში მოსწავლეები იწყებენ ხელოვნების ენის, მისი მხატვრულ-გამომსახველობითი ხერხების, მასალისა და ტექნიკის შესძლებლობების შესწავლას და გამოყენებას შემოქმედებით საქმიანობაში, ხელოვნების დარგებისა და ჟანრების, ქართული და მსოფლიო ხელოვნების ნიმუშების, ხალხური შემოქმედების გაცნობას.

სტანდარტში **შედეგებისა** და **სამიზნე ცნებების** სახით განსაზღვრულია **გრძელვადიანი მიზნები. საფეხურის საკვანძო შეკითხვები** სწავლა-სწავლების პროცესს გრძელვადიანი მიზნებისკენ მიმართავს.

**შინაარსი** აღიწერებათემების (ქვეთემების), საკითხების და ქვეცნებების სახით. ამ შინაარსებზე დაყრდნობით ყალიბდება შუალედური მიზნები.

სტანდარტში სავალდებულოდ განსაზღვრულია ქვეცნებები, თემატური ბლოკები, ხოლო თემებს, ქვეთემებსა და საკითხებს სკოლები თავად აკონკრეტებენ.

შედეგები მუშავდება თითოეულ თემაში. თითოეულ თემას ახლავს **შედეგების მიღწევის ინდიკატორები**. ისინი განსაზღვრავს, თუ რა უნდა შეფასდეს სწავლა-სწავლების პროცესში. კრიტერიუმთან აღნიშნულია, თუ რომელ სამიზნე ცნებებთანაა დაკავშირებული.

##### **ა) I-IV კლასების სტანდარტი**

**ინდექსების განმარტება**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **ს.გ.დაწყ.(I).1.:**

**„ს.გ.“** - მიუთითებს საგანს „სახვითი და გამოყენებითი ხელოვნება“;

**„დაწყ“ -** მიუთითებს დაწყებით საფეხურს;

**„(I)“ –** მიუთითებს, რომ სტანდარტი მოიცავს I-IV კლასებს;

**„1“ -** მიუთითებსსტანდარტისშედეგის ნომერს.

|  |  |  |
| --- | --- | --- |
| **სახვითი და გამოყენებითი ხელოვნების სტანდარტის შედეგები (I-IV კლასები)** | | |
| **შედეგების ინდექსები** | მოსწავლემ უნდა შეძლოს: | **სამიზნე ცნებები** |
| **ს.გ.დაწყ.(I).1.** | სახ­ვითი და გამოყენებითი ხელოვნების საშუალებებისა და ხერხების გამოყენება ჩანაფიქ­რის, იდეის, გუნება-გან­წყო­ბის (ემოციების), შთა­ბეჭდილე­ბების გადმოსაცემად ნამუშევარში. | **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები)** (შედეგი: 1, 3, 4)  **სახვითი და გამოყენებითი ხელოვნების ტექნიკა** (შედეგი: 2, 3, 4)  **სახვითი და გამოყენებითი ხელოვნების დარგები** (შედეგი: 1,2,3,4)  **სახვითი ხელოვნების ჟანრები** (შედეგი: 1,2,3,4) |
| **ს.გ.დაწყ.(I).2.** | სხვადასხვა მასალისა და ტექნიკის შერჩევა და გამოყენება საკუ­თარი ჩანაფიქრის და იდეის განსახორციელებ­ლად. |
| **ს.გ.დაწყ.(I).3.** | ინდივიდუალური და ერთობლივი ნამუშევ­რის წარდგენა, საუბარი შესაბამისი ტერმინების გამოყენებით სა­კუ­თარ, თანაკლასელთა ან ცნობილ ხელოვანთა ნამუშევრებზე აზრის, იდეების, შთაბეჭდილებების გასაზიარებლად. |
| **ს.გ.დაწყ.(I).4.** | ხელოვნების სხვადასხვა დარგისა და ჟანრის ნიმუშების ყოველდღიურ ცხოვრებასთან და საკუთარ შემოქმედებით საქმიანობასთან დაკავშირება ხელოვნების მრავალფეროვნების აღქმისა და დამოკიდებულების გამომუშავებისათვის. |

**სამიზნე ცნებები და ქვეცნებები**

|  |  |
| --- | --- |
| **დაწყებითი საფეხური (I-IV კლ)** | |
| **სამიზნე ცნება** | **ქვეცნება** |
| **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები)** | **სახვითი და გამოყენებითი ხელოვნების საშუალებები (ელემენტები):**  **ხაზი** (სხვადასხვა ტიპის სქელი, წვრილი, სწორი, ტალღოვანი, ტეხილი, წყვეტილი, ზიგზაგი, ჰორიზონტალური, ვერტიკალური, მრუდი, დიაგონალური; კონტური, შტრიხი);  **ფერი** (ძირითადი და შედგენილი, ცივი და თბილი, ღია და მუქი, კონტრასტული, ტონი, ნახევარტონი);  **ფორმა** (მარტივი გეომეტრიული და ბუნებაში არსებული, სიბრტყობრივი (2D) და სივრცითი (3D), სიმეტრიული და ასიმეტრიული).  **ფაქტურა. ფონი.**  **სახვითი და გამოყენებითი ხელოვნების ხერხები (პრინციპები):** რიტმი, ელემენტთა განმეორებადობა, ძირითადის გამოყოფა, წინა და უკანა ხედი, კონტრასტი, სტატიკა, დინამიკა, ნამუშევრაში გამოსახულებების განაწილება, ვერტიკალური ან ჰორიზონტალური ფორმატის შერჩევა. |
| **სახვითი და გამოყენებითი ხელოვნების ტექნიკა** | **ტექნიკა:** ხატვა, ძერწვა, აპლიკაცია, კოლაჟი, მოზაიკა, ანაბეჭდი, კონსტრუირება, კომპიუტერული სახატავი პროგრამა და სხვა**.** |
| **სახვითი და გამოყენებითი ხელოვნების დარგები** | **დარგები:** მხატვრობა (ფერწერა, გრაფიკა), ქანდაკება, არქიტექტურა, დეკორატიულ-გამოყენებითი ხელოვნება**.** |
| **სახვითი ხელოვნების ჟანრები** | **ჟანრები:** პეიზაჟი, პორტრეტი, ნატურმორტი, ყოფითი და სხვ. |

**სასწავლო თემების ფარგლებში შედეგების მიღწევის ზოგადი ინდიკატორები:**

|  |
| --- |
| **დაწყებითი საფეხური (I-IV კლ)** |
| სტანდარტის ზოგადი კრიტერიუმები დაკონკრეტდება  ცალკეულ თემაში წარმოდგენილი შინაარსის გათვალისწინებით.  **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები)** - მოსწავლემ უნდა შეძლოს:   * ნამუშევარში შთა­ბეჭდილე­ბების, გუნება-გან­წყო­ბის (ემოციების) გადმოცემა სახ­ვითი და გამოყენებითიხელოვნების საშუალებებისა და ხერხების გამოყენებით; * ნამუშევარში ჩანაფიქ­რის, იდეის გადმოცემა სახ­ვითი და გამოყენებითი ხელოვნების საშუალებებისა და ხერხების გამოყენებით; * ნამუშევ­არზე საუბრისას, აზრის, იდეების, შთაბეჭდილებების გაზიარება შესაბამისი ტერმინების გამოყენებით.   **სახვითი და გამოყენებითი ხელოვნების ტექნიკა -** მოსწავლემ უნდა შეძლოს:   * ჩანაფიქრის და იდეის გადმოსაცემად შესაბამისი მასალისა და ტექნიკის შერჩევა და გამოყენება; * ნამუშევ­არზე საუბრისას, აზრის, იდეების, შთაბეჭდილებების გაზიარება შესაბამისი ტერმინების გამოყენებით.   **სახვითი და გამოყენებითი ხელოვნების დარგები -** მოსწავლემ უნდა შეძლოს:   * ხელოვნების სხვადასხვა დარგში ნამუშევრების შექმნა; * ხელოვნების სხვადასხვა დარგის ნიმუშების ამოცნობა და ყოველდღიურ ცხოვრებასთან დაკავშირება, აზრის, იდეების, შთაბეჭდილებების გაზიარება შესაბამისი ტერმინების გამოყენებით.   **სახვითი ხელოვნების ჟანრები -** მოსწავლემ უნდა შეძლოს:   * ხელოვნების სხვადასხვა ჟანრში ნამუშევრების შექმნა; * ხელოვნების სხვადასხვა ჟანრის ნიმუშების ამოცნობა და ყოველდღიურ ცხოვრებასთან დაკავშირება, აზრის, იდეების, შთაბეჭდილებების გაზიარება შესაბამისი ტერმინების გამოყენებით. |

##### **ბ) V-VI კლასების სტანდარტი**

**ინდექსების განმარტება**

დაწყებითი საფეხურის სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს;მაგ., **ს.გ.დაწყ.(II).1.:**

**„ს.გ“** - მიუთითებს საგანს „სახვითი და გამოყენებითი ხელოვნება“;

**„დაწყ“ -** მიუთითებს დაწყებით საფეხურს;

**„(II)“ –** მიუთითებს, რომ სტანდარტი მოიცავს V-VI კლასებს;

**„1“ -** მიუთითებსსტანდარტისშედეგის ნომერს.

|  |  |  |
| --- | --- | --- |
| **სახვითი და გამოყენებითი ხელოვნების სტანდარტი (V-VI კლასები)** | | |
| **შედეგების ინდექსი** | **სტანდარტის შედეგები** | **სამიზნე ცნებები** |
| მოსწავლემ უნდა შეძ­ლოს: | **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები).** (შედეგი: 1, 3, 4)  **სახვითი და გამოყენებითი ხელოვნების ტექნიკა.** (შედეგი: 2, 3, 4)  **სახვითი და გამოყენებითი ხელოვნების დარგები** (შედეგი: 1,2,3,4)  **სახვითი ხელოვნების ჟანრები** (შედეგი: 1,2,3,4)  **სხვადასხვა ეპოქის/ კულტურის** **ხელოვნების სახასიათო ნიშნები/ მხატვრული მახასიათებლები** (შედეგი: 1,2,3,4) |
| **ს.გ.დაწყ.(II).1.** | სახ­ვითი და გამოყენებითიხელოვნების საშუალებებისა და ხერხების მიზანმიმართულად გამოყენება ჩანაფიქ­რის, იდეის, გუნება-გან­წყო­ბის (ემოციების), შთა­ბეჭდილე­ბების გადმოსაცემად ნამუშევარში. |
| **ს.გ.დაწყ.(II).2.** | სხვადასხვა მასალისა და ტექნიკის მიზანმიმართულად შერჩევა და გამოყენება საკუ­თარი ჩანაფიქრის და იდეის განსახორციელებ­ლად. |
| **ს.გ.დაწყ.(II).3.** | ინდივიდუალური და ერთობლივი ნამუშევ­რის წარდგენა, საუბარი (მხატვრული საშუალებები და ხერხები, დარგი, ჟანრი და სხვ.) შესაბამისი ტერმინების გამოყენებით სა­კუ­თარ, თანაკლასელთა ან ცნობილ ხელოვანთა ნამუშევრებზე შთაბეჭდილებების გასაზიარებლად და აზრის, იდეების გასააზრებლად. |
| **ს.გ.დაწყ.(II).4.** | ქართული და მსოფლიო ხელოვნების ნიმუშებში მხატვრული მახასიათებლების ამოცნობა,ისტორიულ, რელიგიურ, კულტურულ და სოციალურ კონტექსტთან დაკავშირება ხელოვნების მრავალფეროვნების აღქმისა და დამოკიდებულების გამომუშავებისათვის. |

**სამიზნე ცნებები და ქვეცნებები**

|  |  |
| --- | --- |
| **დაწყებითი საფეხური (V-VI კლ)** | |
| **სამიზნე ცნება** | **ქვეცნება** |
| **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები).** | **სახვითი და გამოყენებითი ხელოვნების საშუალებები (ელემენტები):**  **ხაზი** (სხვადასხვა ტიპის ხაზი, კონტური, შტრიხი).  **ფერი** (ძირითადი და შედგენილი, ცივი და თბილი, კონტრასტული, მონათესავე, ტონი, ნახევარტონი, ფერის გრადაცია).  **ფორმა** (სიბრტყობრივი (2D), სივრცითი (3D), მოცულობითი).  **შუქ-ჩრდილი. ფონი. ფაქტურა.**  **სახვითი და გამოყენებითი ხელოვნების ხერხები (პრინციპები):** კომპოზიციური განაწილების საფუძველი (ვერტიკალური ან ჰორიზონტალური ფორმატის შერჩევა, ფორმატზე გამოსახულების განაწილება, გაწონასწორება), რიტმი, ელემენტთა განმეორებადობა, ძირითადის გამოყოფა, სიმეტრია და ასიმეტრია, კონტრასტი, სტატიკა, დინამიკა, საგანთა თანაფარდობა და პროპორცია, სივრცე (წინა, შუა და უკანა ხედები), ხედვის წერტილი. |
| **სახვითი და გამოყენებითი ხელოვნების ტექნიკა.** | **ტექნიკა:** ფერწერა, გრაფიკა და მათი ტექნიკები (მონასმი, ლაქა, ანაბეჭდი), ძერწვა, აპლიკაცია, კოლაჟი, მოზაიკა, მონოტიპია, მოდელირება, კონსტრუირება, კომპიუტერული ტექნოლოგიები (სახატავი პროგრამა და სხვ.). |
| **სახვითი და გამოყენებითი ხელოვნების დარგები** | **დარგები:** ფერწერა (დაზგური, ხელნაწერთა მინიატურა, კედლის მხატვრობა), გრაფიკა (დაზგური, ბეჭდვითი), ქანდაკება (მრგვალი, რელიეფი), არქიტექტურა, დეკორატიულ-გამოყენებითი ხელოვნება. |
| **სახვითი ხელოვნების ჟანრები** | **ჟანრები:** ნატურმორტი, პეიზაჟი, პორტრეტი, ყოფითი, მითოლოგიური და სხვ. |
| **სხვადასხვა ეპოქის/ კულტურის ხელოვნების სახასიათო ნიშნები/ მხატვრული მახასიათებლები** | **ეპოქა/ კულტურა** *და შესაბამისი ხელოვნების ნიმუშები შეირჩევა სწავლა-სწავლების მიზნების გათვალისწინებით.* |

**სასწავლო თემების ფარგლებში შედეგების მიღწევის ზოგადი ინდიკატორები:**

|  |
| --- |
| **დაწყებითი საფეხური (V-VI კლ)** |
| სტანდარტის ზოგადი კრიტერიუმები დაკონკრეტდება ცალკეულ თემაში წარმოდგენილი შინაარსის გათვალისწინებით.  **სახვითი და გამოყენებითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები)** - მოსწავლემ უნდა შეძლოს:   * ნამუშევარში შთა­ბეჭდილე­ბების, გუნება-გან­წყო­ბის (ემოციების) გადმოცემა სახ­ვითი და გამოყენებითი ხელოვნების საშუალებებისა და ხერხების მიზანმიმართულად გამოყენებით; * ნამუშევარში ჩანაფიქ­რის, იდეის გადმოცემა სახ­ვითი და გამოყენებითი ხელოვნების საშუალებებისა და ხერხების მიზანმიმართულად გამოყენებით; * ნამუშევ­არის შესახებ შთაბეჭდილებების გაზიარება, საუბარი მის იდეაზე შესაბამისი ტერმინების (მხატვრულ-გამომსახველობით საშუალებები და ხერხები) გამოყენებით;   **სახვითი და გამოყენებითი** **ხელოვნების ტექნიკა -** მოსწავლემ უნდა შეძლოს:   * ჩანაფიქრის და იდეის გადმოსაცემად შესაბამისი მასალისა და ტექნიკის მიზანმიმართულად შერჩევა და გამოყენება; * ნამუშევ­არის შესახებ შთაბეჭდილებების გაზიარება, საუბარი მის იდეაზე შესაბამისი ტერმინების (მასალა, ტექნიკა) გამოყენებით;   **სახვითი და გამოყენებითი ხელოვნების დარგები -** მოსწავლემ უნდა შეძლოს:   * ხელოვნების სხვადასხვა დარგში ნამუშევრების შექმნა; * ხელოვნების სხვადასხვა დარგის ნიმუშების ამოცნობა და ყოველდღიურ ცხოვრებასთან დაკავშირება, აზრის, იდეების, შთაბეჭდილებების გაზიარება შესაბამისი ტერმინების გამოყენებით.   **სახვითი ხელოვნების ჟანრები -** მოსწავლემ უნდა შეძლოს:   * ხელოვნების სხვადასხვა ჟანრში ნამუშევრების შექმნა; * ხელოვნების სხვადასხვა ჟანრის ნიმუშების ამოცნობა და ყოველდღიურ ცხოვრებასთან დაკავშირება, აზრის, იდეების, შთაბეჭდილებების გაზიარება შესაბამისი ტერმინების გამოყენებით.   **სხვადასხვა ეპოქის/ კულტურის** **ხელოვნების სახასიათო ნიშნები/ მხატვრული მახასიათებლები -** მოსწავლემ უნდა შეძლოს:   * მხატვრული მახასიათებლების მიხედვით ხელოვნების ნიმუშის მიკუთვნება რომელიმე ეპოქასთან, კულტურასთან; * ეპოქის, კულტურის ხელოვნების მხატვრული მახასიათებლების დაკავშირება ისტორიულ, რელიგიურ, კულტურულ და სოციალურ კონტექსტთან. |

**დაწყებითი საფეხურის საკვანძო შეკითხვები**

საფეხურის საკვანძო შეკითხვების საშუალებით გამოიკვეთება აქცენტები, რომლებზე ორიენტირებითაც უნდა წარიმართოს სწავლა-სწავლების პროცესი.

* რატომ ქმნიან ადამიანები ხელოვნების ნიმუშებს?
* რა შეგვიძლია გადმოვცეთ და გავიგოთ ხელოვნების ნიმუშების მეშვეობით?
* რისთვის და როგორ ვიყენებ სახვითი ხელოვნების მხატვრულ-გამომსახველობით ხერხებს, ტექნიკას, მასალას და იარაღს?

**თემატური ბლოკები დაწყებით საფეხურზე (I-VI კლასები)**

დაწყებით საფეხურზე შემოთავაზებულია სამი თემატური ბლოკი. სასწავლო წლის განმავლობაში უნდა დამუშავდეს სამივე თემატური ბლოკი, რომლებიც, თავის მხრივ შეიძლება შედგებოდეს თემებისა და ქვეთემებისგან. დასაშვებია მათი რამდენჯერმე გამეორებაც. თემა/ქვეთემა უნდა წარმოადგენდეს მოსწავლის პირად გამოცდილებასთან დაკავშირებულ შინაარსიან კონტექსტს (თემის/ქვეთემის დასახელება არ უნდა ემთხვეოდეს სამიზნე ცნებების, ქვეცნებების დასახელებებს), რომელიც იძლევა სამიზნე ცნებებისა და ქვეცნებების სიღრმისეულად დამუშავების საშუალებას.

**თემატური ბლოკები:**

* **მე და გარესამყარო**
* **ადამიანები და ხელოვნება**
* **ხელოვნება ჩვენ გარშემო**